Renata Ćosić

MINISTARSTVO VANJSKE TRGOVINE I EKONOMSKIH ODNOSA

RAPEX – kratka brošura





1. Šta je sistem brzog uzbunjivanja (eng. Rapid Alert System) za opasne neprehrambene proizvode?

**RAPEX (Rapid Exchange of Information) baza podataka** – je sistem za brzu razmjenu informacija o nesigurnim proizvodima koji su stavljeni na jedinstveno tržište EU i koji su od nadležnih organa identifikovani i prijavljeni kao nesigurni. Ovom bazom podataka nisu obuhvaćeni prehrambeni proizvodi, farmaceutski proizvodi i medicinski uređaji/aparati. Ukupno 31 zemalja, trenutno, učestvuje u ovom sistemu – 28 zemalja članica EU i EFTA/EEA zemlje: Island, Lihtenštajn, Norveška. Sistem RAPEX u potpunosti je usklađen sa Direktivom o opštoj sigurnosti proizvoda  (GPSD; 2001/95/EC). RAPEX sistem se koristi za razmjenu informacija o grupama proizvoda koji pripadaju takozvanim sektorskim direktivama i pojedinim direktivama Novog pristupa:

-Direktiva o sigurnosti igračaka

-Direktiva o niskonaponskoj opremi

-Direktiva o sigurnosti mašina

-Direktiva o kozmetičkim preparatima

-Direktiva o motornim vozilima

-Direktiva o ličnoj zaštitnoj opremi

2. Kakve se mjere mogu preduzeti?

Brza razmjena podataka obavlja se preko kontaktnih tačaka država članica i Evropske komisije, te obuhvaća mjere koje se u određenim situacijama poduzimaju radi prevencije ili sprečavanja stavljanja na tržište odnosno povlačenja sa tržišta proizvoda opasnih za zdravlje i sigurnost potrošača.

Najčešće mjere su: zabrana/obustavljanje prodaje, povlačenje/opoziv opasnih proizvoda s tržišta i odluka carinskih tijela o zabrani uvoza.

4. Da li je Bosna i Hercegovina u sistemu Evropske unije za brzu razmjenu informacija o nesigurnim potrošačkim proizvodima (RAPEX)?

RAPEX sistem još uvijek nije direktno primjenjiv u Bosni i Hercegovini, i to prvenstveno iz sljedećeg razloga: pristup RAPEX-ovom sistemu brze razmjene informacija o nesigurnim neprehrambenim potrošačkim proizvodima je isključivo namijenjen za države članice Evropske unije. S obzirom na to da BiH nije u Evropskoj uniji, njen pristup je ograničen na informacije koje se objavljuju javno na Internet stranici Evropske komisije za RAPEX.

Agencija za nadzor nad tržištem Bosne i Hercegovine je 09.12.2009. godine sa Generalnim direktoratom Evropske komisije za zdravlje i zaštitu potrošača (DG SANCO) potpisala Ugovor kojim se Agenciji odobrava pravo prevođenja i objavljivanja RAPEX sedmičnih obavještenja na Internet stranici Agencije. Potpisivanjem ovog Ugovora, Agencija je postala ovlašteni izdavač RAPEX obavještenja na službenim jezicima Bosne i Hercegovine.

Agencija putem svoje web stranice www.annt.gov.ba redovno informiše potrošače prevodeći RAPEX obavještenja o riziku i opasnim proizvodima koji su povučeni sa tržišta Evropske unije.

**RAPEX** baza podataka nalazi se na sledećem linku:

<http://ec.europa.eu/consumers/archive/safety/rapex/index_en.htm>

3. Šta je obuhvaćeno spomenutim sistemom uzbunjivanja?

Sistem (djelokrug sistema) obuhvata opasne neprehrambene proizvode namijenjene potrošačima (npr. igračke, kozmetika, odjeća) i profesionalcima (npr. bušilice, mašine, građevinski proizvodi), koji predstavljaju opasan rizik za zdravlje i sigurnost potrošača (rizik od ozljeda, rizici povezani s hemikalijama itd.) kao i za javni interes, uključujući okolinu (rizik za drveće, vodu, vazduh, tlo itd. zbog različitih hemikalija koje se nalaze u proizvodima), zdravlje i sigurnost na radu i javnu sigurnost.

Ostale kategorije neprehrambenih proizvoda poput farmaceutskih proizvoda i medicinskih uređaja isključeni su iz djelokruga jer su isti obuhvaćeni drugim specijalnim sistemima uzbunjivanja.